Arriaran (ibaia)

Arriaran ibaia Gipuzkoako hegoaldeko ibaia da, Goierri eskualdekoa. Gaur egun izen bera duen Arriarango urtegian sortzen da eta Eztanda ibaian isurtzen ditu urak. Erreka honen ibilguaren luzera, 2300 m ingurukoa da. 

Urtegia 1994. urtean eraiki zen,  aurretik  Arriaran erreka Leasain eta Argoien errekak elkartuta Bekoetxeko errekaren jarraipena zen eta Arriaran herrian sartu ondoren Arriaran izena jasotzen zuen. 

Gaur egun, urtegiko hormapean abitu bezain laster, Olea baserriaren albotik pasatzen da eta gero Arriaran auzoaren erdi erditik, jarraian Ibarre eta Lekuberri baserrien artetik pasatu eta Salbatore auzoan Eztanda ibaiari ezkerraldetik sartzen zaio.

Aipatutako Lekuberri baserriaren parean, Salbatoretik Arriarana zihoan gurdibide zaharreko zubia dago. Bide horretatik ateratzen zuten zerratu ondoren gurdietan, 1932. urtean Urte Zahar egunean botatako Arriarango intxaurrondo famatua. Intxaurrondo horrek, 4,2 m-ko zirkunferentziadun enborra zuen eta 13,66 metro kubiko zur eman zituen. 

Zubi zahar horretatik gertu, Arriaran errekak bere ezkerraldean Zabalondo errekako urak hartzen ditu.

 Erreferentziak 

 Kanpo estekak 

Kategoria:Oriaren ibaiadarrak
Kategoria:Gipuzkoako ibaiak
Kategoria:Arriaran
Kategoria:Beasaingo errekak eta ibaiak